Auringonkukkaöljy

Auringonkukkaöljy on auringonkukan (Helianthus annuus) siemenistä puristettua tai uutettua kasviöljyä. Auringonkukkaöljy on maailman neljänneksi suosituin kasviöljy, jonka edellä ovat vain soija-, palmu- ja rypsiöljy.José M. Fernández-Martínez, Leonardo Velasco, and Begoña Pérez-Vich. Progress in the genetic modification of sunflower oil quality. Proc. 16th International Sunflower Conference, Fargo, ND USA. Plenary. https://www.isasunflower.org/fileadmin/documents/aaProceedings/16thISCFargo-vol1/paper1-14.pdf

Auringonkukkaöljyä käytetään etenkin paistorasvana ja kosmetiikassa pehmentäjänä. Sen kysyntä kasvoi 1970-luvun loppupuolen Euroopassa, kun huoli kolesterolista alkoi vähentää eläinrasvojen suosiota ruoanlaitossa. 

Yhdysvalloissa on jalostettu 1990-luvulta alkaen uusia auringonkukkalajikkeita, joista valmistettujen öljyjen rasvahappokoostumus ja ominaisuudet poikkeavat suuresti perinteisestä auringonkukkaöljystä.

 Eri lajikkeiden rasvahappojakauma 
Auringonkukkaöljyn rasvahappojakauma riippuu siitä, mitä lajiketta öljyn valmistukseen on käytetty. Lähes 70 prosenttia perinteisen auringonkukkaöljyn rasvasta  on monityydyttymätöntä linolihappoa. Perinteisiä auringonkukkalajikkeita viljellään Pohjois-Amerikassa enää hyvin vähän, koska niistä valmistettu öljy ei sovellu paistamiseen.Sunflower Oil Fact Sheet. https://www.sunflowernsa.com/uploads/35/sunflower-oil-fact-sheet_062510.pdf 

Suurin osa Yhdysvalloissa ja Kanadassa valmistetusta auringonkukkaöljystä tehdään nykyisin NuSun®-lajikkeen auringonkukista, joiden siemenet on jalostettu sisältämään tyypillisesti vain 26 prosenttia linolihappoa, mutta kokonaiset 65 prosenttia kertatyydyttymätöntä öljyhappoa. NuSun-öljy on lisäksi mautonta ja soveltuu paistamiseen, minkä vuoksi siitä on tullut Yhdysvaltojen ja Kanadan suosituin auringonkukkaöljy.Sunflower Oil Fact Sheet. https://www.sunflowernsa.com/uploads/35/sunflower-oil-fact-sheet_062510.pdf Lajike syntyi, kun Yhdysvaltojen auringonkukkayhdistys päätti 1990-luvun puolivälissä muuttaa auringonkukkaöljyn rasvahappojakauman sellaiseksi, että se soveltuisi paremmin elintarviketeollisuuden käyttöön muun muassa teollisen transrasvan välttämiseksi. 

Uusin elintarviketeollisuutta varten kehitetty lajike on Nutrisun®, josta tehty öljy sisältää 72 prosenttia öljyhappoa ja 18 prosenttia tyydyttynyttä steariinihappoa (engl. HOHS sunflower oil). Nutrisunilla korvataan trooppisista öljyistä valmistettuja osittain kovetettuja kasvirasvoja. Kyseinen öljy on kiinteää huoneenlämmössä, ja sitä käytetään esimerkiksi paistamiseen sekä margariinin, jäätelön ja suklaan valmistukseen. Se soveltuu hyvin paistamiseen, koska se ei hapetu herkästi korkeissa lämpötiloissa. Se vaatii kuitenkin rasvanmuuntelukäsittelyn, ennen kuin sitä voi käyttää leivonnaisten ja suklaan valmistukseenProcessing of High Oleic-High Stearic Sunflower Oil: Achievements and Challenges. https://digital.csic.es/handle/10261/201113

Lisäksi on olemassa myös korkean eli yli 80-prosenttisen öljyhappopitoisuuden omaavia lajikkeita, joista valmistettu öljy (engl. high oleic sunflower oil) säilyy vielä kauemmin kuin 65-prosenttinen öljy.

Auringonkukkaöljyssä on rypsiöljyä vähemmän omega-3-rasvahappohin kuuluvan EPA:n esiastetta alfalinoleenihappoa.Yle.fi: Mikä tekee kasviöljystä terveellisen? Viitattu 1.7.2020.

Auringonkukkaöljyssä on runsaasti E-vitamiinia.

 Suurimmat tuottajamaat
Auringonkukkaöljyn tuotanto – 2019Valtio(milj. tonnia)   5,836   5,418   1,145   1,100   0,687   0,533   0,533   0,525   0,493   0,320 Maailma  20.039Lähde: FAO / Yhdistyneet kansakunnat

Maatalousjärjestö FAO:n mukaan vuonna 2019 auringonkukkaöljyn neljä suurinta tuottajaa olivat Ukraina, Venäjä, Argentiina ja Turkki. Oheinen taulukko luetteloi ne kymmenen valtiota, joiden auringonkukkaöljyn vuosituotanto ylitti 300 000 tonnia (2019).

Lähteet

 Aiheesta muualla 

Fineli: Auringonkukkaöljyn ravintosisältö 
National Sunflower Association: Sunflower Oil 

Luokka:Kosmetiikka
Luokka:Ruokaöljyt